30 લાખ રુપિયા સુધીની હોમલોન લેવા માટે એસબીઆઈ અત્યારે અન્ય બેંકો કરતા સસ્તા દરે લોન આપી રહી છે. એસબીઆઈ 30 લાખ રુપિયા સુધીની લોન પર 8.5 ટકાના દરથી વ્યાજ ચાર્જ કરી રહી છે જ્યારે એચડીએફસી 30 લાખ રુપિયા સુધીની લોન પર 8.7 ટકાના દરથી વ્યાજ લે છે. આઈસીઆઈસીઆઈ બેંકનો વ્યાજ દર 8.55 ટકા છે. પ્રાપ્ત વિગતો અનુસાર ગત મહિને આરબીઆઈ દ્વારા મૌદ્રીક નીતિમાં બદલાવ કરવામાં આવ્યો હતો અને ત્યારબાદ એસબીઆઈએ ફિક્સ્ડ ડિપોઝિટ પર રીટેલ ઈન્ટરેસ્ટ રેટમાં વધારો કર્યો હતો. પરંતુ હોમલોનના વ્યાજદરમાં કોઈ બદલાવ કરવામાં નહોતો આવ્યો. એટલા માટે જ એસબીઆઈ દ્વારા આવતા મહીને હોમલોનના વ્યાજદરમાં વધારો કરવામાં આવી રહ્યો છે.